# Referat styremøte 11. des. 2014

Til stede: Hege, Kristen, Nina, Tone C, Iren.

Adresse: Gullhaugveien 1-3, Nydalen

Tid: 19.00*.*

## Saker

**Sak 06/14 Årsmøtet 2015 14.mars, kl. 16 – 19.00**

* Saker fra styret ble drøftet.
* Valg. Valgkomiteen har lagt ut informasjon om valget på nettsiden.
* Årsberetningene: Frist for innsendelse av diverse beretninger: 28. januar. 2015. Iren sender alle styremedlemmene et forslag til styrets beretning innen 21. januar.
* Medlemsmøte:uke 4. onsdag 21. januar. Hege legger ut informasjon på nettet.

**Sak 07/14 Forslag** (Tone Cecilie)**: Klubben sponser ekvipasjer som deltar i internasjonale mesterskap som ikke avholdes i Norge.**

* Spesifisert forslag fra T.C, i henhold til vedtak på styremøtet 14.10:

«Klubbmedlemmer med sterk tilknytning til klubben kan etter søknad til styret motta bidrag til reise til internasjonale mesterskap i hundesporter som trenes i klubben. Reiseutgifter og deltagelse må dokumenteres. Ved avgjørelse om det skal gis støtte til reisen skal det legges vekt på medlemmets tilknytning til klubben, hvor lenge vedkommende har vært medlem og innsats vedkommende har gjort for klubben.»

*Forslagstekst vedtatt.* Teksten skrives inn i den kommende klubbhåndboken. Det ble også besluttet å gjennomgå eksisterende støtteordninger til konkurransedeltagelse.

**Sak 08/14 Gjennomgang av « Retningslinjer for trening og kurs» i henhold til vedtak på årsmøtet 2014.**

* Heges utkast til endring av retningslinjene samt andre styremedlemmers innspill på dette ble diskutert, og et endelig styreforslag vedtatt. Dette sendes ut på høring i treningskomitéen.

## Faste poster

1. **Styremøtet 17. 11: avlyst.**
2. **NKK**

*Orienteringssaker:*

* Antall nye medlemmer: 09.10 – 07.12: 12 (🡪251 aktive medlemmer, + 13 fakturert, men ikke betalt))
* Oppnevninger av medlemmer til HS – oppnevnte komiteer 2015: Tone Cecilie har sendt inn forslag til kandidater til KG for Agility. Forslaget legges ut i dokumentarkivet.
* Informasjon fra NKK om prøveordning m. IT -vakttelefon i forbindelse med arrangementer og ev. systemsvikt.

*Høringer:*

* Høringen vedrørende NKK sin rovdyrpolicy: Tone Cecilie og Iris har formulert et høringsinnspill og sendt til NKK. Høringen legges ut i dokumentarkivet.
* Søknad om medlemskap i NKK fra Skarnes Hundeklubb, sendt ut på høring til regionen. Styret har ingen bemerkning.

*NBF:*

* Ingen saker.

1. **Materiell/vedlikehold**

* Hengeren ikke plassert ennå.

1. **Økonomi**

* Vedtatt: Maria sitt forslag om å innføre et eget OODK poeng- regnskap fra 2015 slik at man kan se hvor det er brukt poeng,
* Kristen lager en økonomisk analyse for regnskapet, tilsvarende hva som ble gjort i fjor.
* Styrets evaluering av OODK-poengene til årsmøtet bør blant annet basere seg på analysen til Kristen.

1. **Informasjon**

* Ingen saker

1. **Klubbaktiviteter**

* Høstfest med catering på St. Hanshaugen lørdag 8. november. Vellykket!
* Bronsemerkeprøver 2015.
* Agility: samme dato som KM.
* Lydighet: 11. mai. Dommer ikke avklart.
* Nisseløp 2014: 19. desember.
* KM 2015:
* Lydighet
* Agility
* Rally
* Bruks

1. **Stevner**
   * NM i lydighet 2.-3 mai 2015: Stevneleder: Anna Berntzen. Avventer endelig kontrakt fra NKK + navn på dommere og konkurranseledere.
   * Agility 12. september 2015: Stevneleder: Svein Hveding. Svein har skaffet dommere.
   * Lydighet 13. september 2015: Uttaksstevne til Nordisk mesterskap. Stevneleder og dommere er ikke avklart.
   * Søkt om rallylydighetsstevne: 25. april. Stevneleder: Christina B. Dommer: Merete Kristensen. Mulig en dommer til.
   * Bruks, spor kl. D: Søkt. Dato: 18. april. Dommer: Widar Bratlie. Stevneleder: Susana eller Caroline.
2. **Trening**

* Trening i Sinsenhallen vinter 2015: Siste sesong for Sinsenhallen
* Brukslydighetstrening m/instruktør 2015: Annonse lagt ut.

1. **Kurs/foredrag 2015**
   * Agility:

* Foredrag om massasje:*17 januar*.
* Nybegynnerkurs:*11,18,26 mai* (2 mand./ tirsd.) Instr.: Emma Wallner og Jessica Larsson.
* Føringskurs: *13-14 juni.* Instr.: Peter Holmberg
* Føringskurs: *26-27 sept.* Instr.: P.H
  + Lydighet:
* Bronsemerkekurs: 2 ganger i uka, mandager og torsdager, oppstart *16. april.* 8 ganger. Avsluttes med bronsemerkeprøve d.11. mai. Instr.: Cathrine Strålsund.
* Konkurransekurs, kl.1/2: Instruktør til stede: *30/4,7/5,21/5,4/6 og 18/6* (torsdager), Instr.: Iris Idland.
  + Bruks:
* De aktuelle instruktørene for diverse brukskurs avventer terminliste for NBF- prøvene 2015, før de inngår avtaler med treningsansvarlig i bruks.
  + Rally:
* Banekurs: 2*0, 27. april og 4,11. mai* (mandager). Instr.: Merete Kristensen.
* Nybegynnerkurs: *9, 12, 16, 23. april* (torsdager + 1 søndag). Instr.: Maria S. Opstad.
  + Kursbekreftelse: Maria sender ut bekreftelsene til de som er påmeldt/ har betalt for kurs

1. **Utleie**
   * 5 sept. 2015: Norsk Lagotto Klubb leier Brek ii forbindelse med European Dog Show. Leiepris: 4000,-. Prisen inkluderer leia av aggregat + toalett. Kontaktperson?

**Løpende saker/oppgaver.**

* + 1. **Prosedyrer:** Innarbeide prosedyrer for å informere klubbens faste kontakter/leverandører om nye postadresser etter hvert årsmøte, samt å oppfordre til at post (faktura etc.) sendes elektronisk til klubbens e-post adr. Kasserer lager en adresseliste over fakturaer. Sekretær kontakter de det gjelder m. info. Vil inngå som en prosedyre i «Håndbok for styret».
    2. **Lys på Brekke. (**tekst; Kristen):

**Positiv flomlysbefaring på Brekke med kommunen torsdag den 4. desember.**   
Befaring på Brekke med Trond Enkerud, seksjonssjef Skog og eiendom i Bymiljøetaten, Frank Rosenkilde, også BYM, og Svein Åge Larsen fra Infratek. Fra OODK Tor Henning, Thorleif Slora Kristiansen og jeg.   
Konklusjonen ble gledelig at Enkerud ga klarsignal til å sende søknad, og vi forsto det som den ville bli akseptert.   
Men stolper i bunnen av den bratte skråningen ble ikke akseptert av sikkerhetsgrunner. Stolpene skal plasseres på toppen av skråningen. Dette gir lengre avstand til treningsflaten (men økt naturlig høyde). Vi har trodd og delvis blitt fortalt at dette er en dårligere løsning. Men Rosenkilde og Larsen, som begge er «lysfolk», mente det kan bli tilfredsstillende ut fra våre behov. Vi regner da med 400 W armaturer (2 i hver av 2 stolper). Osram skal lage fornyet lysberegning ut fra disse forutsetningene.   
Vi var litt inne på investeringsbeløpet. Tilbud fra Infratek hittil for nevnte opplegg er ca 90.000 kr, men etter bl.a. det Larsen sa nå, bør vi kunne komme en god del biligere ut.   
  
Når lysberegningene foreligger om ikke så lenge og om de viser brukbart resultat, kan vi begynne å utforme søknaden. Jeg foreslår at Hege og jeg får fullmakt fra styret til å utforme og sende søknaden. ***Forslaget vedtatt.***   
  
Om vi får positivt svar på søknaden, er ikke dette noen forpliktelse til å gjennomføre. Investeringen blir sikkert mer enn 50.000 kr, som årsmøtet ga styret fullmakt til å gjennomføre lys for. Derfor må endelig beslutning vente enten til årsmøtet, eller vi arrangerer et ekstraordinært årsmøte for denne saken. Vi får se hvordan det utvikler seg.

Lysberegning gjort: store lamper (4 a 400 watt, 2 i hver stolper 1000 W – 2 a 400 watt i hver stolpe, 2 stolper)   
  
Målet lys neste høst synes nå realistisk.

* + 1. **Dokumentasjon av OODK sin historie.** Iren har vært i kontakt med Venke, som tror at arbeidet vil bli gjennomført, men foreløpig har lite skjedd.
    2. **Ansvarsforsikring.** Ikke behandlet.

Neste styremøte: 12. 01.2015.